# data[].attributes.headline
מטלה לסוגי עבריינות 

# data[].attributes.body
מטלה לסוגי עבריינות

# data[].attributes.headline
ציין והצג את סוג העבריינות שבא לידי ביטוי בכתבה.

# data[].attributes.subject
ציין והצג את סוג העבריינות שבא לידי ביטוי בכתבה.

# data[].attributes.attachment_link.readable_text
פעילי גרינפיס חדרו למפעל קוקה-קולה בבני ברק בדרישה מהחברה לקחת אחריות ולצמצם בצורה דרסטית את פסולת הפלסטיק אותה היא יוצרת. המחאה נערכה במסגרת קמפיין בין-לאומי מתמשך של הארגון הסביבתי כנגד חברת המשקאות הגדולה בעולם.

הפעילים גם עיצבו מחדש את חלון הראווה הפונה אל חדר הייצור בעזרת מדבקות ענק עם סיסמת הקמפיין: "קולה בקבוקים לים" וביקשו להציג את טענותיהם בפני הנהלת החברה. זאת לאחר שקוקה קולה לא נענתה למספר פניות שנעשו אליה בנוגע לצמצום הזיהום הסביבתי הנגרם מייצור בקבוקי הפלסטיק. לאחר מחאת הפעילים נעתרה הנהלת קוקה קולה לבקשתם והקשיבה לטענותיהם והתחייבה להיפגש עימם לפגישה פעם נוספת באופן פורמאלי.

זיהום מפלסטיק הוא אחד האיומים החמורים על האוקיינוסים בכדור הארץ. קרוב ל-12 מיליון טון פלסטיק מושלכים לאוקיינוסים(בעולם) מדי שנה - קצב של משאית שלמה בכל דקה. מעבר לכיעור, זיהום זה מהווה איום על מערכות החיים בים ואף חוזר אל בני האדם דרך שרשרת המזון. לתאגיד קוקה קולה, בתור חברת המשקאות הגדולה בעולם, המייצרת 110 מיליארד בקבוקים בכל שנה, אחריות מיוחדת לזיהום האוקיינוסים בפלסטיק.

הטענות העיקריות כלפי יצרנית המשקאות הן שהיא מייצרת בקבוקי פלסטיק חד פעמיים העשויים מנפט גולמי במקום פלסטיק ממוחזר, ושהחברה מסכלת כל ניסון להפעיל או להרחיב את חוקי הפיקדון אשר נחשבים למנגנון יעיל מאוד להעלאת אחוזי המיחזור מתוך מניעים כלכליים. כפי שנשף מסמך פנימי של תאגיד המשקאות שהודלף ב"ויקיליקס".

גם בישראל, מאשימים פעילי גרינפיס את החברה המרכזית לייצור משקאות קלים, זכיינית "קוקה קולה", על כך ‏שבמשך תקופה ארוכה החברה פועלת על מנת למנוע את הרחבת חוק הפיקדון למיכלים גדולים. אל רקע זה ‏הוגש בג"צ בנושא על ידי תאגיד המיחזור "אסופתא" כנגד המשרד להגנת הסביבה על כך שמעכב את החלטתו ‏בנוגע להרחבת חוק הפקדון, בניגוד לקבוע בחוק. כל זאת על רקע החלטה שהתקבלה לאחרונה פה אחד ‏באו"ם, גם בתמיכת ישראל, הקוראת לקדם חוקי פיקדון בכדי להגדיל את מיחזור בקבוקי הפלסטיק המזהמים. ‏

חוק הפיקדון חל בישראל על 900 מיליון מְכָלי משקה קטנים בלבד ומאפשר להגיע ל-77% מִיחזור. לעומתם, 800 מיליון מכלי פלסטיק שגודלם ליטר וחצי לפחות נכללים במודל וולונטרי (חוק האריזות).מודל זה מופעל על ידי תאגיד המִיחזור אל"ה השייך לתאגידי המשקאות הקלים בישראל וביניהם גם החברה המרכזית לייצור משקאות קלים, זכיינית "קוקה קולה" בישראל. בשנת 2010 קבע חוק כי על תאגיד המיחזור לעמוד ביעד של 55% מיחזור לבקבוקים גדולים עד לשנת 2014, אחרת חוק הפקדון יחול באופן אוטומטי גם על בקבוקים אלה.

נתוני דו"ח פנימי שהזמין המשרד להגנת הסביבה, חשפו לאחרונה שתאגיד אל"ה אינו עומד ביעד האיסוף של 55% אלא אוסף רק 37% מהמיכלים הגדולים (23% באמצעות הכלובים, השאר מתחנות המעבר של הזבל) מהם רק 10.4% ממוחזרים בפועל.
ד״ר יונתן אייקנבאום, מנהל הקמפיינים של גרינפיס ישראל:‏
‎" ‎חייבים לשים קץ לעידן הפלסטיק החד פעמי. כל שניה, 400 קילו פלסטיק, תכולה של עשרה כלובי מיחזור, ‏מושלכים לים. לפלסטיק הזה לוקח מאות שנים להתכלות, הוא נבלע על ידי דגים וציפורים, מתפרק לחתיכות ‏שבסופו של דבר גם מגיעות לצלחות שלנו‎. ‎

בקבוק מפלסטיק צריך להגיע לשימוש חוזר ולא לפגוע בטבע. חברת קוקה קולה, יצרנית הבקבוקים הגדול ‏בעולם מכשילה את המיחזור בכל דרך אפשרית. היא מובילה את הבעיה ואנו קוראים לה להוביל בפתרון ‏הבעיה: להגיע תוך עשור ל-100% בקבוקים מיוצרים מפלסטיק ממוחזר ולהפסיק להתנגד לחוקי פקדון. כרגע ‏הפקדון הוא האמצעי היחיד שמונע מהבקבוקים להיזרק לטבע ומבטיח שימוש חוזר‎. ‎

אנחנו גם פונים לשר להגנת הסביבה זאב אלקין: מלא את חובתך ותרחיב את חוק הפקדון לבקבוקים גדולים ‏כפי שקובע החוק. לציבור נמאס ממדיניות מיחזור קלוקלת שמגיעה לאחוזי מיחזור זעומים. הציבור ירוויח ‏מהפקדון והיחידים שישאו בעלותו, הם תאגידי המשקאות כמו קוקה קולה ש צריכים לקחת אחריות על מה ‏שהם מייצרים."‏

# data[].attributes.attachment_link.title
מחאה במפעל קוקה-קולה - Greenpeace Israel

# data[].attributes.attachment_link.description
פעילי גרינפיס חדרו למפעל קוקה-קולה בבני ברק בדרישה מהחברה לקחת אחריות ולצמצם בצורה דרסטית את פסולת הפלסטיק אותה היא יוצרת. המחאה נערכה במסגרת קמפיין בין-לאומי מתמשך של הארגון הסביבתי כנגד חברת המשקאות הגדולה בעולם. הפעילים גם עיצבו מחדש את חלון הראווה הפונה אל חדר הייצור בעזרת מדבקות ענק עם סיסמת הקמפיין: "קולה בקבוקים לים" וביקשו להציג את טענותיהם בפני הנהלת החברה.

# data[].attributes.headline
ציין והצג את סוג העבריינות שבא לידי ביטוי בכתבה.

# data[].attributes.subject
ציין והצג את סוג העבריינות שבא לידי ביטוי בכתבה.

# data[].attributes.headline
ציין והצג את סוג העבריינות שבא לידי ביטוי בכתבה.

# data[].attributes.subject
ציין והצג את סוג העבריינות שבא לידי ביטוי בכתבה.

# data[].attributes.attachment_link.readable_text
שר הפנים ורעייתו יפה יצאו ממשרדי להב 433 אחרי שנחקרו יותר מ-11 שעות. "שיתפתי פעולה באופן מלא ועניתי על כל שאלות החוקרים", אמר בסיום החקירה. הזוג דרעי ייחקר לפחות פעם נוספת בימים הקרובים, כנראה לאחר חג השבועות

צלמים זמניים מורשים

שר הפנים אריה דרעי ורעייתו יפה יצאו אמש (שני) ממשרדי היחידה להב 433 אחרי שנחקרו במשך יותר מ-11 שעות. השר דרעי, החשוד בעבירות הלבנת הון, מרמה והפרת אמונים, גניבה בידי מורשה, רישום כוזב ועבירות מס, נחקר לאחר מתן אישורו של היועץ המשפטי לממשלה אביחי מנדלבליט בחדר נפרד מרעייתו יפה. החקירה משותפת למשטרת ישראל, רשות המסים והרשות לאיסור הלבנת הון במשרד המשפטים.

דרעי אמר בתום חקירתו: "שיתפתי פעולה באופן מלא ועניתי על כל שאלות החוקרים. כמו שאמרתי, יש לי אמון במערכת אכיפת החוק ואני קורא לציבור להתאזר בסבלנות ולכבד את החקירה. אמשיך בעזרת השם במלוא הכוח והתנופה בעשייה הציבורית". דרעי ורעייתו ייחקרו לפחות פעם נוספת בימים הקרובים כנראה לאחר חג השבועות.

במסגרת חקירת הפרשה עוכבו לחקירה 14 מקורבים לשניים, בהם חבר מועצת ירושלים משה ליאון ומנכ"ל המשרד לפיתוח הנגב והגליל, אריאל משעל. במשך החודשים האחרונים אספה המשטרה אלפי מסמכים הקשורים לעמותת "מפעלות שמחה", העשויים לשפוך אור על החשדות נגד בני הזוג. בידי המשטרה 350 קלסרים, הכוללים את מסמכי העמותה מהשנים האחרונות שהובאו ליחידה החוקרת ב-70 ארגזים.

לקריאה נוספת:
350 קלסרים ב-70 ארגזים: מסמכי העמותה של יפה דרעי במרכז החקירה
החשד: בכירים במשרד בראשות דרעי אישרו כספים – לעמותה של אשתו
בין הנחקרים בפרשת דרעי: חבר מועצת העיר ירושלים, משה ליאון

הפרשה נגד שר הפנים מסתעפת לא רק בגין חשד כי כספי מדינה הגיעו לעמותות שבראשות רעייתו יפה תוך ניגוד עניינים, אלא גם בשל תרומות של מאות אלפי שקלים שהעבירו לעמותות אנשי עסקים המקורבים לשר. לפי החשד, אנשי העסקים תרמו בעיקר לעמותת "מפעלות שמחה", שבראשה עומדת רעיית השר, ולעמותה נוספת, והכסף הועבר כמשכורות ולכיסוי הוצאות של מקורבי דרעי.

"מפעלות שמחה", שתקציבה עומד על יותר מעשרה מיליון שקלים בשנה, מפעילה תיכון ופנימייה לבנות חרדיות במצוקה ונחשבת לכל עולמה של יפה דרעי, ובכירי המשק מתגייסים לסייע לה בתרומות. ב-2016 פורסם בוואלה! NEWS כי איש העסקים מרטין שלאף, שהיה מבוקש בישראל בגין חשדות על מעורבותו בפרשיות שחיתות שונות תרם לעמותה עשרות אלפי שקלים.

כמו כן, המשטרה חוקרת את מעורבותו של דרעי בקרן השקעות, שאותה ניהל חבר מועצת עיריית ירושלים, רואה החשבון ליאון. כחלק מחקירת הקשר נבדק אירוע שבמהלכו תיווך דרעי בין משקיע אמריקני לבין הקרן ונבדקת אף אפשרות שבאמצעותה הועברו כספים שלא כדין. האירוע שנבדק התרחש לאחר שחרורו מהכלא של דרעי, בעת שהיה אדם פרטי. דרעי וליאון נחשבים למקורבים בשנים האחרונות וש"ס אף תמכה במועמדותו בבחירות לראשות עיריית ירושלים ב-2013.

מלבד ליאון נחקרו בפרשה גם ראש מטה במשרד ממשלתי וכן שני אנשי עסקים אמידים, המקורבים לתנועת ש"ס ומופיעים לעתים באירועיה. לאחר מותו של הרב עובדיה יוסף, מנהיגה הרוחני של התנועה, ביקשו רבנים בש"ס מאחד משני אנשי העסקים לתרום למפלגה. לפי גורמים בש"ס איש העסקים העביר למפלגה תרומה בסך שלושה מיליון דולרים. איש העסקים הנוסף העביר גם הוא תרומות בסך מאות אלפי שקלים לעמותת "יהודה יעלה" של יפה דרעי.

גורם נוסף שנחקר אתמול בפרשה הוא אריאל משעל, שמונה בדצמבר האחרון למנכ"ל המשרד לפיתוח הפריפריה, הנגב והגליל. משעל, עורך דין בהכשרתו, נחשב למקורבו של השר דרעי והוא אף המליץ עליו לתפקיד. הוא שימש לפני המינוי יועץ ברשות לפיתוח הגליל ועבד כיועץ אסטרטגי בקמפיין ש"ס בבחירות.

(עדכון ראשון: 21:29)

# data[].attributes.attachment_link.title
הסתיימה חקירתו של שר הפנים דרעי: חשוד בעבירות מרמה והלבנת הון - וואלה! חדשות

# data[].attributes.attachment_link.description
שר הפנים ורעייתו יפה יצאו ממשרדי להב 433 אחרי שנחקרו יותר מ-11 שעות. "שיתפתי פעולה באופן מלא ועניתי על כל שאלות החוקרים", אמר בסיום החקירה. הזוג דרעי ייחקר לפחות פעם נוספת בימים הקרובים, כנראה לאחר חג השבועות צלמים זמניים מורשים שר הפנים אריה דרעי ורעייתו יפה יצאו אמש (שני) ממשרדי היחידה להב 433 אחרי שנחקרו במשך יותר מ-11 שעות.

# data[].attributes.headline
ציין והצג את סוג העבריינות שבא לידי ביטוי בכתבה.

# data[].attributes.subject
ציין והצג את סוג העבריינות שבא לידי ביטוי בכתבה.

# data[].attributes.attachment_link.title
האם לעבור על החוק זה תמיד בלתי חוקי? - Greenpeace Israel

# data[].attributes.attachment_link.description
ב-17 לדצמבר 2001 , מוקדם בבוקר, קבוצה של פעילים חדרו לאזור בתוך גדר המערכת המקיפה את מפעל “לוקאס הייטס”, הכור הגרעיני היחיד של אוסטרליה. המפעיל של המפעל, “הארגון האוסטרלי למדע וטכנולוגיה גרעינית” הודיע רק לאחרונה כי האבטחה סביב המתקן שודרגה, בעקבות מתקפת הטרור של ה -11 בספטמבר. הודעה זו הייתה של…

# data[].attributes.headline
ציין והצג את סוג העבריינות שבא לידי ביטוי בכתבה.

# data[].attributes.subject
ציין והצג את סוג העבריינות שבא לידי ביטוי בכתבה.

# data[].attributes.attachment_link.readable_text
מעצרים בסיומה של הפגנת תמיכה בחייל היורה מחברון: המשטרה עצרה הערב (יום ד') חמישה פעילי שמאל בחשד שתקפו בגז מדמיע ובאלות צעירים שצעדו בקריית הממשלה בתל אביב בסיומה של עצרת תמיכה בחייל היורה מחברון אלאור אזריה. שלושה מהמפגינים פונו במצב קל לבית החולים איכילוב בעיר.

בהפגנה שנערכה למען אזריה השתתפו בני נוער. עם סיומה של ההפגנה צעדו המפגינים לכיוון קריית הממשלה מכיכר הבימה, אז לטענתם הותקפו על ידי פעילי שמאל בגז מדמיע, חומצה ואלות.

בין האנשים שהותקפו לכאורה היה גם פעיל הימין וחבר הכנסת לשעבר מיכאל בן ארי. "התחלתי לדבר במיקרופון ואז התפרצו אלינו 12 אנשי שמאל שצעקו 'אלאור רוצח'", שחזר בן ארי בשיחה עם ynet. "הם היכו אותי עם אלה בראש וושפכו עלי צבע סגול שעדיין צורב לי. זה היה מתוכנן כי אחד מהם אמר לי 'אתה רואה שאתה סגול'. מישהו שם אמר לי 'אני ארצח אותך'. צריך לטפל בבריונים האלה ואני מודיע באופן חד וחלק שבפעם הבאה שאני בא לתל אביב אני אגיע עם אנשים שיידעו לשמור עלי".

שוטרי מרחב ירקון עצרו כאמור חמישה חשודים. "בקרבת קריית הממשלה הופתעו משתתפי התהלוכה על-ידי חמישה חשודים שהסתירו את פניהם ואחד מהם התיז לעבר הצועדים גז מדמיע", נמסר בהודעת המשטרה. הראפר יואב אליאסי, המכונה "הצל", הגיע לבית החולים איכילוב כדי לתמוך בפעילי הימין והפצועים בבית החולים.

היום הסתיים שלב עדי התביעה במשפטו של אזריה שעומד לדין בגין הריגת מחבל בחודש מרס האחרון. אזריה עצמו צפוי להעיד בסוף החודש. היום העידה סמלת ד', פרמדיקית צבאית, ששוחחה עם אזריה כשעתיים לאחר האירוע. היא חיזקה את טענת התביעה, שלפיה הוא לא חשש ממטען על גופו של המחבל, ולמעשה שינה את גרסתו לאחר האירוע.

"אלאור אמר לי שבאירוע היה מחבל מנוטרל וחי, שלידו הייתה סכין. ברגע שהמחבל הזיז יד וראש לעבר הסכין, הוא חש איום ולכן ירה בו", העידה הפרמדיקית.

בהמשך העידה סגן נועה שר, חוקרת מצ"ח בפרשת אזריה: "בשלב שניתנה לי הנחיה ראשונה לחקור לא הייתי מודעת לאמירות בכירים נגד האירוע. בשלבים מאוחרים יותר הכרנו את האמירות של בכירים על כך שהאירוע הוא דלק להסתה. אבל זה לא רלוונטי מבחינתנו. זה בגדר דעה. לא תפסתי צד כדי לאשש או לאמת צד כלשהו".

היא אישרה שאזריה העיד בחקירתו במצ"ח כי "ברוך מרזל נהג לארח חיילים לארוחות שבת". מרזל תועד לאחר האירוע לוחץ את ידו של אזריה בזירה, אך לפי סגן שר לא נגבתה ממנו גרסה.

בתום הדיון אמר התובע, סא"ל במיל' נדב וייסמן: "שמעתם את מח"ט חברון שמסר שהירי בוצע ללא הצדקה מבצעית. שמעתם את החבר הטוב שחיבק את הנאשם שמסר לו שהיה צריך להרוג את המחבל, את המג"ד שלא ייחס אמינות לנאשם. הראיות מרשימות בעוצמתן ויתחזקו בפרשת ההגנה".

עורך הדין של החייל, אייל בסרגליק, אמר בנוגע לעדות הקצינה ממצ"ח: "היא אישרה שלא הציגה ראיות שתומכות בגרסת הנאשם בפניו או בפני אחרים ולא העמיקה בבדיקת עדי מד"א. בנוסף, במצ"ח לא בדקו את ההשפעה הפסיכולוגית של האירועים על הנאשם ועל הבלבול שחש".

# data[].attributes.attachment_link.title
חשד: פעילי שמאל תקפו תומכי החייל היורה

# data[].attributes.attachment_link.description
מעצרים בסיומה של הפגנת תמיכה בחייל היורה מחברון: המשטרה עצרה הערב (יום ד') חמישה פעילי שמאל בחשד שתקפו בגז מדמיע ובאלות צעירים שצעדו בקריית הממשלה בתל אביב בסיומה של עצרת תמיכה בחייל היורה מחברון אלאור אזריה. שלושה מהמפגינים פונו במצב קל לבית החולים איכילוב בעיר. בהפגנה שנערכה למען אזריה השתתפו בני נוער.

# data[].attributes.headline
ציין והצג את סוג העבריינות שבא לידי ביטוי בכתבה.

# data[].attributes.subject
ציין והצג את סוג העבריינות שבא לידי ביטוי בכתבה.

# data[].attributes.attachment_link.readable_text
"קרטל סמים" בתוך בית ספר: ל-ynet נודע כי נער בן 17 מאשדוד חשוד כי ניהל רשת לסחר בסמים ואף נתן הלוואות בשיטת השוק האפור, ברשת שניהל מתוך בית הספר בעזרת "חיילים", נערים בני 15 ו-16. הוא נעצר ובמשטרה טענו היום (ד') כי בקרוב יוגשו כתבי אישום נגד 14 תלמידים.

הנער נעצר בעקבות מידע מודיעיני שהגיע למשטרה על סחר נרחב בסמים שמתנהל מתוך בית-ספר באשדוד ו"גולש" לבתי ספר אחרים. חוקרי הנוער מתחנת אשדוד גילו כי הוא ניהל רשת סחר בסמים ומתן הלוואות של מאות שקלים לתלמידים, תמורת ריביות שגבה מהם. הוא אף חשוד כי הפעיל נערים צעירים ממנו ובעזרתם מכר אצבעות חשיש לכל המרבה במחיר. ה"חיילים" מכרו את הסמים בבתי ספר שונים באשדוד ושלשלו לכיסם אלפי שקלים. כדי לקנות את הסמים, סיפק התלמיד יחד עם נער נוסף בן גילו, סגנו, אפשרות לקבלת הלוואות כספיות בריביות גבוהות. נערים שלא עמדו בהחזר התשלומים - נאלצו להתמודד עם אלימות שהפעיל נגדם.

חקירת המשטרה הובילה למעצרים. הנער שהוביל את הרשת נעצר כשיצא משער בית הספר. בתיקו נמצאו אצבעות חשיש שעל פי החשד תכנן למכור. לאחר מכן נעצר נער נוסף שסייע לו ובסך הכול פתחה המשטרה 14 תיקים פליליים נגד נערים שסחרו בסמים.

בנוסף לאישומים בגין סחר בסמים, הנער וסגנו חשודים גם בהדחת קטינים לביצוע עבירות סמים. הנערים, שחלקם מיוצגים על ידי הסנגוריה הציבורית מחוז דרום, הכחישו את המיוחס להם.

# data[].attributes.attachment_link.title
"קרטל סמים" בבית ספר: 14 נערים נחקרו

# data[].attributes.attachment_link.description
"קרטל סמים" בתוך בית ספר: ל-ynet נודע כי נער בן 17 מאשדוד חשוד כי ניהל רשת לסחר בסמים ואף נתן הלוואות בשיטת השוק האפור, ברשת שניהל מתוך בית הספר בעזרת "חיילים", נערים בני 15 ו-16. הוא נעצר ובמשטרה טענו היום (ד') כי בקרוב יוגשו כתבי אישום נגד 14 תלמידים.

# data[].attributes.headline
ציין והצג את סוג העבריינות שבא לידי ביטוי בכתבה.

# data[].attributes.subject
ציין והצג את סוג העבריינות שבא לידי ביטוי בכתבה.

# data[].attributes.attachment_link.readable_text
ביוטיוב יש אינספור תיעודים של אמריקאים מסרבים לעטות מסכה בחנויות, הם לא מפחדים לצעוק, לעורר מהומה ולהילחם על הזכות המקודשת להם כמו עיטם לבן-ראש החג מעל החוקה - הזכות לחופש.

קליפים אלו חושפים מגמה שתפסה תאוצה בשנים האחרונות, קבוצות המתארגנות כנגד הסטטוס קוו. החל ממתנגדי חיסונים עד מכחישי מגפת הקורונה. אף מסכה לא תסתום את פיות המאמינים, הם ניצבים איתנים ומוכנים לקרב בין ציות לצו השעה לבין האזרח הקטן, המאמין בכל כולו שהמסכות הן שקר, חלק ממזימה לשלוט ולדכא את הנתינים. קונספירציה על הפנים.

גם בארצנו הקטנה קיימים אזרחים המתנגדים לעטיית מסכה. קל לזלזל ולדחות קולות אלו בהינף יד, לקטרג אותם כקיצוניים או חייזרים. אך יש רבדים רבים למחאה זו ואפילו מעט היגיון. הכצעקתה? יצאתי להבין מה באמת מסתתר מאחורי המסכה, לחשוף את מסכת השקרים ולנסות לכתוב כמה שיותר משחקי מילים עם מסכה.

קבוצת " מורידים מסכות", מנתה מעל 7000 חברים עד לפני מספר ימים, כאשר פייסבוק סגרה אותה. הקבוצה נתנה במה לאנשים החושבים אחרת. אחת ממנהלי הקבוצה, חני בריל, מעצבת גרפית עצמאית בת 23 מספרת: "בעקבות המשבר הכלכלי שההנחיות יצרו, יצא שכמות העבודה בסטודיו שלי פחתה משמעותית ולכן היה לי קצת זמן לעצב קצת פרסומים למאבק המסכות ולהצטרף לניהול הקבוצה, מאז אני מאשרת כל יום עשרות פוסטים של חברים שנפגעים מהמסכה, דוגמת בחור צעיר ששיתף סרטון מזעזע בו הוא מספר שהוכה קשות רק בגלל שהיה גלוי-פנים!". הישראלי המכוער, שם מסכה ושכח כיצד לנהוג בסבר פנים יפות.

שלל סיבות יש למתנגדים, החל ממסרים סותרים ועד מטר הנחיות פתע. אלה משולים אצל ציבור המוחאים למעשים פרי יצרם של רודנים ושליטים אנטי דמוקרטיים, סמל לסמכויות יתר של השלטון. אפשר לומר שמבחינתם המסכה היא תרמית, היא מסתירה את האמת, כאילו הייתה (פאוזה דרמטית) מסכה.

שים מסכה, מה הבעיה?

תומכי המחאה טוענים שהחוק מנוגד למאות מחקרים מדעיים אשר מוכיחים, לטענתם, שלא רק שהמסכה איננה יעילה כנגד הקורונה, אלא היא מהווה פגיעה בריאותית חמורה. יתרה מכך הם טוענים כי מתחילת משבר הקורונה אנו נתונים ללחצים פסיכולוגיים ומניפולציות של הפחדה אשר לא תואמות את המציאות בשטח. לטענתם: "הציגו לנו מצג שווא של מגפה ואיתה גזרות הפוגעות בזכויות הכי בסיסיות שלנו - חופש העיסוק, כבוד האדם וחירותו, החופש לסרב להליך רפואי ובעיקר הגבילו את החופש לנשום". לקחתי נשימה עמוקה והמשכתי לחקור.

אסף פלג, עורך דין בתחום האזרחי והמנהלי, חבר בוועדת בית המשפט העליון הארצית של לשכת עורכי הדין, ועוסק רבות בזכויות האזרח ובעתירות נגד רשויות, מסביר את עמדתו: "הבעיה נעוצה בעיקר באיזון שבין זכויות הפרט, כולל החופש של אדם פרטי ליטול סיכונים סבירים, לבין התועלת הרפואית. נראה לי שהכף נוטה בבירור אל עבר רמיסת זכויות פרט וזכויות אדם במסגרת החוק, במיוחד, לאור האופן הטוטאלי שבו הוא נאכף".

ישראל כמעט בודדה בעולם בדרישתה לחובת עטיית מסכה בכל עת, ונראה שאצלנו השוטרים עובדים שעות נוספות באכיפת התקנות החדשות. עו"ד פלג מאחל לשיפור: "אני סבור שיש מקום לשיפור משמעותי בכל מה שקשור ליחסים במפגש שוטר-אזרח בעת הזו, ושיש להנחות את השוטרים לנהוג באיפוק וסבלנות. האזרחים - גם סרבני המסכות - הם ברובם נורמטיבים ושומרי חוק, כמוך וכמוני".

יתרה מזאת: "לעתים קרובות הדו"חות ניתנים ללא הפעלת שיקול דעת סביר, וזה מקומם אותי גם כאדם. כעורך דין אני משתדל לטפל במקרים האלה ברצינות תהומית, בעיקר מפני שמדובר בעניין שהוא עקרוני ושיושב בליבת הדמוקרטיה ומסמל את היחסים שבין האזרח לשלטון". לא ניתן להתכחש למציאות החדשה שנכפתה עלינו, סיורים מוגברים של שוטרים ברחובות לא גרם לנו להרגיש בטוחים יותר. כולנו חלק ממשחק חתול ועכבר גדול, שוטרים וגנבים בגרסת הקורונה הפך לשוטרים וגלויי-פנים.

מיכל א. בת 41 מהצפון, בעלת מסעדה ואם ל-2 מגבה את טענותיה במחקרים רבים ומזכירה לנו את דברי הממונים בתחילת המשבר: "גופי בריאות רבים (האקדמיה הלאומית האמריקאית למדעים, ה-CDC, הסוכנות הקנדית לבריאות הציבור ועוד), ודברי סדצקי וליצמן בתחילת המשבר, כולם מתריעים מפני שימוש במסכות. הן אינן מגינות מפני מחלות ווירוסים, רופאים עד היום לא עטו מסכות כאלו כנגד וירוסים אחרים כי הן מעולם לא סיפקו הגנה". מסכת שקרים.

יתרה מכך, חני טוענת שהבעיה טמונה בפגיעה האפשרית בבריאות עוטה המסכה: "חובת חבישת מסכה פוגעת בהמון אנשים מכל מיני סיבות: מחנק, סחרחורות, בחילות, עילפון, פצעים בפנים, התקפי חרדה, התקפי פוסט-טראומה ועוד". זכורה לי הנחיה, כשחובת עטיית מסכות הייתה בצעדיה הראשונים, ניתן היה להוריד את המסכה עקב גלי חום שפקדו את ארצנו ולא עזבו. הנחיה זו, בדומה לפתיחת אולמות אירועים, נעלמה כאילו לא הייתה. מה נאמר כעת, באוגוסט, כשהשמש יוקדת כל היום?

חני מגבה את סיבותיה בשלל מחקרים וכתבות מהארץ ומחו"ל שלטענתה תומכות בעמדתה. סיבה נוספת להתנגדותה, אשר חוזרת על עצמה בקרב המתנגדים, היא יעילות המסכה: "גודלו של נגיף הקורונה מזערי לעומת צפיפות הסיבים ברוב המסכות, בתמונות מיקרוסקופ ניתן לראות כמה קטן הנגיף לעומת הרווח בין הסיבים, זה דומה לזבוב שעובר דרך גדר". לדעתי, מלבד המטאפורה הנפלאה, יש דברים בגו. מאדם שיושב על הגדר, מצאתי עצמי רוצה להיות זבוב על הקיר בחדר מקבלי ההחלטות. האם הם מודעים למחקרים? האם ההחלטות מתקבלות על סמך מדע או שיקולים פוליטיים?

מיכל מודאגת לשלום ילדיה, וכאשר התקנות עוסקות בילדים, כל המסכות יורדות: "אין שינוי בתמותה בין השנה הנוכחית לשנים קודמות - כך שאין כאן מגיפה אלא וירוס", היא טוענת, למרות שהנתונים לא ממש תומכים בעמדתה. מיכל מדברת על הנושא מתוך כאב גדול ותחושת אי-צדק, היא מרגישה כי החלטה כה הרת גורל, פולשנית ומסוכנת לבריאות הציבור מחייבת הסברים נאותים. לדבריה: "המסכות מלאות זיהומים, חיידקים, פתוגנים ורעלנים. ילדים בכלל לא צריכים לעטות מסכות, יש מחקר שמראה שמי שיש לו מסכה נוטה לגעת יותר בפנים, ילדים לא יכולים להתנהל נכון עם מסכה והיא גורמת להם מצוקה נפשית וחברתית".

אינספור ההמלצות, הויכוחים, הדעות המנוגדות, בעד ונגד מגופים רשמיים יצרו בלבול וטמנו שלל זרעי ספק בקרב המוחים. עצם זה שהמסיכה יכולה להיות כל דבר, בנדנה, מסכה חד פעמית וזולה או מסכת בד, מעלה את החשש שבריאות הציבור הינה תירוץ ותפקידה האמיתי של המסכה הוא שליטה באזרחים.

חני מסכמת: "לדעתי המניע לכפיית המסכות הוא בעיקר סמלי, הן מהוות תזכורת מתמדת לכך שהקורונה בשטח ולמעשה נועדו לסייע להעצים את אפקט הפחד והחשדנות". זו תמה נוספת החוזרת בקרב משתמשי קבוצת "מורידים מסכות", עוטי המסכות זוכים לכינוי "כבשים". בעוד המתנגדים מתארים עצמם כעצמאים ובעלי חשיבה ביקורתית. בדומה לדיונים רבים הפילוג משחק תפקיד מרכזי, אנחנו והם. מסכות מול "אמיתות". לטעמי, העובדה שהם משתמשים באותם כינויי גנאי מצביעה על התנהגות עדר, אך איני כבש ואיני שה תמים, אני אדם מן המניין המחפש תשובות, לא מריבות.

פטור נגד הרגולטור

מחאת המסכות פשוטה, יוצאים מהבית ללא מסכה, נכנסים לחנויות ללא מסכה, חיים ללא מסכה. אך העניין לא פשוט, לרוב תגיע דרישה מבעל העסק או אפילו מאזרחים לעטות מסכה, למקרים אלו קיים הפטור. אותו אישור קסום המאפשר לאדם להתעלות מעל החוק, לנשום לרווחה ולהרים ראשו בגאווה ששמורה ליחידי סגולה. מסתבר שהחוק אינו גורף ולעיתים תכופות ניתן לזכות בפטור מעטיית מסכה, בעיקר מטעמים רפואיים. כמו כן, בעזרת ייעוץ משפטי ניתן גם לקבל תצהיר עם חוות דעת רפואית. פרצה בחוק.

הרשימה ארוכה ומרשימה; בעלי מוגבלות רפואית רלוונטית, לדוגמה, מחלות כרוניות, ריאתיות, לבביות, COPD, אסטמה, יתר לחץ דם, מחלות עור, סוגים מסוימים של סרטן, מחלות זיהומיות, שפעת והיד עוד נטויה. גם בעלי מגבלה נפשית או שכלית לעתים רשאים להוציא פטור כזה על ידי רופא, לעתים גם מגבלה קלה יחסית יכולה לזכות בפטור.

מיכל מעידה על הקשיים בהשגת פטור: "הרופא שלי מכיר את קשיי הבריאות שלי ונתן לי פטור. רבים בארץ, כולל אסמטיים, נשים בהריון ואנשים עם בעיות לב, שהמסכה מסכנת אותם, אמרו שהרופאים שלהם סירבו לתת להם פטור ונראו מפוחדים, אם מישהו יפגע מהמסכות - זה יהיה באחריותם".

אך לא הכל פשוט כפי שזה נשמע, עו"ד אסף פלג מסביר: "לצערנו נתקלנו במקרים שבהם שוטרים ופקחים לא כיבדו גם את הפטורים האלה ונאלצנו להתערב מבחינה משפטית על מנת לעמוד על זכויותיהם של החולים, חלקם קשישים ונכים. לדוגמה, לא מזמן טיפלתי באם חד הורית שפוטרה מעבודתה עקב כך שלא יכלה לחבוש מסכה מסיבות בריאותיות. היה לה אישור, אבל את הבוסים זה לא עניין. נאלצנו לנקוט בצעדים דחופים בעניינה ולדרוש את השבתה לעבודה. תביעות בנושאים כאלו אפשריות, ולא מן הנמנע שניתן לדרוש אף פיצויים נאים".

עצה לאזרח הקטן

כיצד עלינו לפעול, האם בפחד מאכיפה ובחוסר שיקול דעת; מסכות לכולם, גברים, נשים וטף, או להתנגד לצו השעה, תלוי את מי שואלים. הנה המלצה של אחת שחושבת אחרת: "אני קוראת לכל מי שנחנק תחת המסכה, להוריד אותה ולחזור לנשום. במקרה של קנס, לא לשלם בשום אופן! זה לא חוקי לקחת מאיתנו כסף על אוויר. אני מייעצת לכל מי שבריאותו חשובה לו להוריד מסכות ולחזור לחיות". הכתוב לעיל אינו מייצג את דעת מעריב בשום פנים (עם או בלי מסכה) ואופן.

ישנן עוד טענות רבות כנגד החקיקה, לדברי מיכל: "משפעת מתים הרבה יותר ומעולם לא חייבו במסכות. נתניהו הבטיח אלפי מתים ברחובות והכניס את כולם ללחץ תוך שהוא מוביל עשרות חוקי חירום השוללים את הדמוקרטיה. התקשורת מספרת על נדבקים ועושה שימוש במילה "חולים" כאשר רובם הגדול ללא סימפטומים". חולים בראש.

האם מחאה זו תצליח? האם בכלל כל המחאות של התקופה יישאו פרי? ימים יגידו. עד אז, חני מזמינה את כל מי שתומך במאבק המסכות להצטרף למחאה ביום חמישי, 27.8, מול הכנסת בירושלים. שם חני וחברי הקבוצה יקיימו לדבריה: "תהלוכה נגד ההפרה הגסה של זכויות אדם בסיסיות ובעד החיים. בליווי כלי נגינה, שירה, שמחה וריקודים". נראה לי שאין צורך להביא מסכה.

זהו נושא עם פוטנציאל שערורייתי, הוא נוגע בכולנו ויוצר מחנות בין רגע, קל להבחין באיזה צד כל אדם. גלויי-הפנים נדירים בנוף הישראלי ומיעוט זה רק מחזק את הקלות שבה אנו מזהים אותם. משהו בנו מחפש להעביר ביקורת ולשפוט את מי שאינו מציית להנחיות, אנו הופכים לטלית שכולה תכלת, עשינו מצווה, אמרנו לאדם לעטות מסכה. חיזקנו את הסטטוס קוו, אבל האם הפעם מדובר בהנחייה שגוייה? ייתכן שישראל בוקר אחד תתעורר ותבין שהתקנות שהכנסנו למיטתנו רק עשו לנו רע, נותרנו מבודדים ומרוחקים יותר. ייתכן כי רצינו לפגוע בנגיף ובמקום זאת פגענו בעצמנו? אולי הגיע הזמן לעשות חשבון נפש, להחליף מצעים ולהתחיל מחדש?

אני לא מהפכן ולא אנרכיסט. כמוני, אני מאמין שרובנו שומרי חוק, כל רצוננו הוא לעזור לסיום מגפת הקורונה ולכן אסיים בעצת עו"ד אסף פלג: "נסו לתעד באופן חוקי מפגשים עם שוטרים ופקחים; לשאת אישורים מתאימים, ואם חלילה דברים הסתבכו - לשמור על קור רוח ולפנות לייעוץ משפטי בהקדם על מנת שלא להחמיץ את מועדי הערעור". ואל נשכח להסביר פנים אחד לשני, גם אם זה מאחורי מסכה.

חובתי כעיתונאי לתת במה גם למדע ולרפואה בנושא זה, להלן דעתו של פרופסור קרסו לנאמר לעיל:
"סוגיית המסכות חשובה! אין ספק שהמסכות מורידות בצורה משמעותית את יכולת ההדבקה של אנשים בחיידקים ובנגיפים, ולא רק בנגיף הקורונה".

"עוד בתחילת חודש מרץ 2020, כשטענו כולם שלא צריך מסכות, אני, גם ברדיו וגם בטלוויזיה המלצתי על עטיית מסכות והדרכתי כיצד להכין מסכה ממטפחת-אף או מצעיף בד או משי".

"אם אני (לדוגמא) נשא או חולה ואני מדבר או משתעל או צועק, רוב טיפות הרוק הנושאות את הנגיפים יעצרו במסכה, ורק חלק קטן אולי חודר ועובר לעבר האדם שנמצא מולי (שהרי הטפות גדולות מהנגיפים). אם אני ללא מסיכה ומולי אדם נשא או חולה ללא מסכה, טיפות הרוק המיקרוסקופיות יגיעו אליי. אם הוא יעטה מסכה, רוב טיפות הרוק נושאות הנגיפים ייעצרו. אם שנינו עוטים מסכות, הסיכוי להדבקות יורד הרבה יותר ובאופן משמעותי!"

"צריך לזכור שמדובר גם בעומס ויראלי - כלומר לא אם נגיף בודד נכנס אלינו לדרכי הנשימה, אלא כמות הנגיפים שחודרת לגופנו. וככל שזו גדולה יותר הסיכוי להידבקות גדול יותר".

"במשך הזמן, ועם הבנת מנגנוני ההדבקה, והחשש גם מהדבקה מאנשים שמולנו, וגם מסיכוי של הדבקה מאארוסול (מרסס חלקיקים באוויר), החליטו כל המדינות בהן ההדבקה גדולה, לחייב עטיית מסכות. וזו גם המלצה של ה-CDC - המרכז לבקרת מחלות בארה"ב".

"חשוב להזכיר שלפני חצי שנה ידענו הרבה פחות על הנגיף ודרכי ההדבקה שלו, ולכן היו חלק שהתנגדו או חשבו שהמסכות מיותרות, אבל עם ההבנה של דרכי התפשטות הנגיף חזרו והמליצו על עטיית מסכה, כמובן שעדיפה מסכה N95 שמונעת חדירה של 99% מהנגיפים אבל בתנאים רגילים גם מסכות כירורגיות עושות את העבודה".

"אני מדגיש, הדבקה טיפתית (DROPLETS), שפירושה שהנגיף מובל על ידי טיפות מיקרוסקופיות שנפלטות מפינו או מאפנו במהלך דיבור, שיעול, כחכוח בגרון ודיבור - וציוד מיגון מונע את מעבר הטיפות המעבירות את הנגיף".

"ייתכן וניתן לשחרר ילדים עד גיל 10 מצורך בעטיית מסכה בזמן שהותם או בזמן משחק ביחד, או בבית הספר. המחלה אינה מסוכנת (פרט למקרים נדירים) בגיל זה, ואם יידבקו ילדים רבים, הסיכוי למחלה קשה אצלם שואף לאפס וכך נגביר את הסיכוי לחיסון עדר".

"עם זאת, קיים חסרון לעטיית מסכה והוא התחושה הכוזבת של עוטה המסכה שהוא מוגן ולכן מזלזל באמצעי הגנה אחרים. שימוש לא נכון במסכה, עטיתה הפוך -הורדתה לא דרך הסרטים או מגע בחלק החשוף החוצה יכולה להיות מסוכנת. מסכה מסוכנת גם כשהיא לחה ואחרי כמה שעות שימוש (אפשר להאריך את הזמן ע"י הנחת טישו בין הפה למסכה והחלפתו כל שעה שעתיים). מסכות רב פעמיות מבד, יש לכבס ביסודיות בין שימוש לשימוש, אחרת הן משמשות כמדגרה של חיידקים ונגיפים".

"אני אישית עוטה מסכה וממליץ לכולם לעטות כמוני. בעיקר לאנשים מבוגרים עם גורמי סיכון! אדם הוא אדם רק אם הוא דואג לאחר! במסורת היהודית הדאגה לאחר תופסת חשיבות - שהרי נכתב ונאמר 'ואהבת לרעך כמוך'. אותי למדו ילדי את המשפט יש ספק? אז אין ספק, הנזק התיאורטי בעטיית מסכה הוא מינימלי - מה הבעיה להתחשב בזולת?"

"חלק מההתפרצות לאחרונה היא בגלל הזלזול בהוראות. אמנם בתחילת המחלה, כשאנשים פחדו נזהרו, הקפידו, רחצו ידיים ושמרו על מרחק, היינו במקום ראשון בעולם ! ראו לאן הדרדרנו רק 'בזכות' הזלזול וה-'יהיה בסדר'".

# data[].attributes.attachment_link.title
מורידים מסכות: הישראלים שחושבים שעטיית מסכה היא מזימה שלטונית

# data[].attributes.attachment_link.description
ביוטיוב יש אינספור תיעודים של אמריקאים מסרבים לעטות מסכה בחנויות, הם לא מפחדים לצעוק, לעורר מהומה ולהילחם על הזכות המקודשת להם כמו עיטם לבן-ראש החג מעל החוקה - הזכות לחופש. קליפים אלו חושפים מגמה שתפסה תאוצה בשנים האחרונות, קבוצות המתארגנות כנגד הסטטוס קוו. החל ממתנגדי חיסונים עד מכחישי מגפת הקורונה.

# data[].attributes.headline
ציין והצג את סוג העבריינות שבא לידי ביטוי בכתבה.

# data[].attributes.subject
ציין והצג את סוג העבריינות שבא לידי ביטוי בכתבה.

# data[].attributes.attachment_link.readable_text
פיגוע הטרור בסן ברנרדינו שבקליפורניה גרם להגברת הפעולות נגד מוקדים מוסלמיים ברחבי המדינה. רק בימים האחרונים נרשמו מקרים של הצתה, ונדליזם, והשלכת ראשי חזירים לעבר מסגד, והאבטחה סביב המרכזים האיסלאמיים תוגברה. "מוצפים בפשעי שנאה"

צילום: רויטרס

מאז פיגוע הטרור בסן ברנרדינו שבקליפורניה, שבו ירה למוות הזוג סעיד פארוק ותשפין מאליק ב-14 בני אדם, הלכו והתגברו פשעי השנאה נגד הקהילה המוסלמית ברחבי ארצות הברית בכלל, ובקליפורניה בפרט. רק הלילה הושחתו שני מסגדים בעיר הות'ורן שבקליפורניה, הנמצאת ממערב לסן ברנרדינו. על אחד המסגדים רוסס הכיתוב "האמונה בישו היא הדרך", ומסגד אחר הושחת ולידו הוצב רימון הלם מזויף.

בנוסף, בסוף השבוע האחרון עצרה המשטרה צעיר בן 23 בחשד שהצית מסגד בדרום קליפורניה. הרשויות אישרו כי מדובר בפשע שנאה, אך לא ציינו אם הדבר נעשה בעקבות פיגוע הטרור בסן ברנרדינו. כמו כן, ה-FBI חוקר מקרה שאירע בפילדלפיה, שם אדם השליך ראשי חזיר לעבר מסגד מתוך משאית נוסעת.

מקרה נוסף אירע בחמישי האחרון, אז פונה מטה המועצה ליחסים אמריקניים-איסלאמיים בוושינגטון לאחר שנתקבל מכתב ובתוכו אבקה לבנה, החשודה כאנטרקס. לאבקה צורף פתק שעליו נכתב: "תמותו מוות כואב, מוסלמים". "בימים אלה אנו חוששים מאוד בשל הרטוריקה האנטי-מוסלמית הנשמעת ברחבי המדינה", אמר עורך הדין של הארגון, מאהה סעיד.

עוד כתבות בנושא:
ה-FBI: "היורים מקליפורניה הכירו ברשת ושוחחו על ג'יהאד"
שבועיים לפני הטבח: 28.5 אלף דולר הופקדו לחשבון היורה מקליפורניה
נמלטו מקיצוניות באיראן ובאריתריאה ונרצחו בארה"ב: קורבנות הטבח

בעקבות האירועים, תוגברה האבטחה במסגדים באופן משמעותי, ובמרכזים מוסלמיים רבים נשכרו שירותיהם של שומרים חמושים. כך למשל, מסגד בעיר קורונה שבקליפורניה הוציא 10,000 דולרים בשבועיים האחרונים כדי לשכור את שירותם של מאבטחים נוספים. כעת אף מבקשים במקום תרומות ממתפללים כדי שניתן יהיה לשמר את כמות המאבטחים הגבוהה. בנוסף, באתר האינטרנט של המסגד פורסמה מודעת גינוי למתקפה בסן ברנרדינו. "הקהילה המוסלמית עומדת לצד כל אזרחי ארצות הברית ומתכחשת לכל אדם בעל מחשבה מעוותת שנועדה להצדיק מתקפה חולנית של אלימות", נכתב באתר.

אך לא רק בקליפורניה תוגברה האבטחה. לפחות שני מסגדים – אחד בפיניקס שאירזונה והשני בפרבר דולס שבוירג'יניה, עובדים ביחד עם המחלקה לביטחון המולדת כדי להבטיח את ביטחונם של המתפללים. "אנו מודאגים ממתקפות של אדם בודד", אמר אוסאמה שאמי, מנהל המסגד בפיניקס. בדולס התפטרו השומרים של המסגד, והגורמים במקום נאלצו לפנות למחלקה לביטחון המולדת. "השומרים עזבו את עבודתם מפני שחששו להיפגע בגל של שנאה" אמר ריזוואק ג'אקה, ראש הקהילה המוסלמית בדולס.

מנהיגי דת מוסלמים במדינה אמרו כי חששם מפני התנכלויות גבר גם לאחר הדברים של המועמד לייצוג המפלגה הרפובליקנית בבחירות לנשיאות, דונלד טראמפ, לפיהם יש לאסור על כניסת מוסלמים למדינה. "אנו חוששים מההרגשה של הקהילה הרחבה בנוגע למוסלמים", אמר אימאם של מסגד באריזונה.

ה-FBI לא מוסר פרטים סטטיסטיים על פשעי שנאה שאירעו ב-2015 עד השנה הבאה, כך שלא ניתן לדעת בוודאות אם אכן הייתה עלייה במספר המתקפות. עם זאת, התגברות הדיווחים מצביעה כי אכן מדובר במגמה שכזו. "אין ספק כי אנו מוצפים בפשעי שנאה נגד מוסלמים", אמר מארק פוטוק, גורם בארגון זכויות אדם.

# data[].attributes.attachment_link.title
הצתת מסגדים וכתובות נאצה: מתגברים פשעי השנאה נגד מוסלמים בארה"ב - וואלה! חדשות

# data[].attributes.attachment_link.description
פיגוע הטרור בסן ברנרדינו שבקליפורניה גרם להגברת הפעולות נגד מוקדים מוסלמיים ברחבי המדינה. רק בימים האחרונים נרשמו מקרים של הצתה, ונדליזם, והשלכת ראשי חזירים לעבר מסגד, והאבטחה סביב המרכזים האיסלאמיים תוגברה. "מוצפים בפשעי שנאה" צילום: רויטרס מאז פיגוע הטרור בסן ברנרדינו שבקליפורניה, שבו ירה למוות הזוג סעיד פארוק ותשפין מאליק ב-14 בני אדם, הלכו והתגברו פשעי השנאה נגד הקהילה המוסלמית ברחבי ארצות הברית בכלל, ובקליפורניה בפרט.

# data[].attributes.headline
ציין והצג את סוג העבריינות שבא לידי ביטוי בכתבה.

# data[].attributes.subject
ציין והצג את סוג העבריינות שבא לידי ביטוי בכתבה.

# data[].attributes.attachment_link.provider_name
כאן-תאגיד השידור הישראלי

# data[].attributes.attachment_link.readable_text
פרסום ראשון: כוח אנשי מילואים שהגיע ביום שישי האחרון למאחז עדי-עד בגוש שילה שבבנימין, במסגרת סיור שגרתי, הותקף על ידי נערים פעילי ימין קיצוני שהתנפלו עליהם בקללות ובצעקות.

פרסום ראשון: פעילי ימין קיצוני תקפו כוח צה"ל במאחז עדי-עד ביום שישי האחרון, קיללו את חיילי המילואים וניקבו את צמיגי רכביהם. בצה"ל אומרים: תקרית חמורה וחריגה. הדיווח של @carmeldangor ב-#חדשותהערב pic.twitter.com/K216GYmMjW
- כאן חדשות (@kann_news) 15 באוקטובר 2018

האירוע החריג אמנם לא הגיע לכדי אלימות פיזית, אך כשעזבו החיילים את המקום הם גילו שהנערים ניקבו את צמיגי הרכב הצבאי שלהם, מה שעלול היה לגרום מאוחר יותר לתאונה.

בצה"ל אמרו כי הם רואים את האירוע בחומרה, במיוחד משום שאותו כוח הוא זה שאמון על ביטחון התושבים. מדובר באירוע לא אופייני לגוש שילה, ובמאחז מדגישים שלא מדובר בתושבי המקום ושהיישוב מתנגד נחרצות לפגיעה בכוחות הביטחון ובציוד שלהם.

# data[].attributes.attachment_link.keywords[]
חיילי מילואים

# data[].attributes.attachment_link.title
תקרית חריגה: פעילי ימין ניקבו צמיגי רכב צבאי בבנימין וקיללו חיילים

# data[].attributes.attachment_link.description
פרסום ראשון: כוח אנשי מילואים שהגיע ביום שישי האחרון למאחז עדי-עד בגוש שילה שבבנימין, במסגרת סיור שגרתי, הותקף על ידי נערים פעילי ימין קיצוני שהתנפלו עליהם בקללות ובצעקות. פרסום ראשון: פעילי ימין קיצוני תקפו כוח צה"ל במאחז עדי-עד ביום שישי האחרון, קיללו את חיילי המילואים וניקבו את צמיגי רכביהם.

# data[].attributes.headline
ציין והצג את סוג העבריינות שבא לידי ביטוי בכתבה.

# data[].attributes.subject
ציין והצג את סוג העבריינות שבא לידי ביטוי בכתבה.

# data[].attributes.attachment_link.readable_text
המשטרה הודיעה היום (חמישי) כי פיענחה את אונס בת ה-16 במלון הים האדום באילת ועצרה את כל המעורבים החשודים - כך עלה בהערכת מצב שקיים מפקד מרחב דרום, ניצב יורם סופר, ומפקד מרחב לכיש נצ"מ רונן אבניאלי. בימים הקרובים יסיים צוות החקירה המיוחד (צח"ם) את חקירת הפרשה והתיק יועבר לפרקליטות המדינה, לא לפני שתוגש הצהרת תובע נגד מרבית החשודים. נציין כי בפרשה זו התחקה הצח"ם אחר 17 חשודים המעורבים בפרשה, כל אחד על פי חלקו.

עוד ניתן לומר כי צוות החקירה המיוחד שמנה שורה ארוכה של חוקרים הצליח להתחקות אחר ציר הזמנים של התרחשות האירועים במלון הים האדום ותוך כדי כך להגיע אל כל החשודים המעורבים בפרשה. מפקד המחוז ניצב סופר שיבח את פעילותו המקצועית של הצח"ם, שבעזרת אמצעים שונים, פיענוח דיגיטלי ועדויות של דמויות מפתח התחקו אחר החשודים.

החקירה הוכיחה מעל לכל ספק כי עדות הקורבן מהימנה והחוקרים הצליחו לגבות אותה בחיזוקים ראייתיים. במשטרה מדגישים כי על הקורבן ועל עדות מרכזיות בפרשה הוצבה רשת ביטחון המקיפה אותן.

מוקדם יותר היום בית המשפט האריך בשישה ימים את מעצרם של שני תושבי חדרה החשודים באונס הקטינה בת ה-16 במלון הים האדום באילת, בהם החשוד המרכזי, שאף הודה במהלך הדיון כי הוא תיעד את האונס .

יש לציין כי אותו חשוד מרכזי טען כבר בדיון הראשון ובחקירתו במשטרה, כי אחר עשה שימוש בטלפון הנייד שלו ושלח הודעה למתלוננת, לפיה ברשותו סרטונים. לטענתו אז, ההודעה הלחיצה את המתלוננת, שמיהרה להגיש את התלונה במשטרה. גם אחרי שאותו צעיר הודיע לה כי שיקר לה. בעקבות דבריו, המשטרה חיפשה אחר הצעיר, והוא אכן נעצר כחשוד שני באותה הפרשה.

דקות לפני תחילת הדיון, אמר החשוד המרכזי מול המצלמות: "אל תדאגו אני אדבר עוד הרבה, יש לי הרבה מה לומר. אני מכחיש את כל החשדות נגדי. האמת תצא לאור. אני כן ניסיתי לעזור לה כשהכל התחיל".

כבר בתחילת הפרשה הכחיש בחקירתו החשוד כל קשר לחשדות המיוחסים לו וטען כי מספר רב של צעירים הגיעו אל הנערה והוא חשש מלסייע בידה. לטענתו הוא לא אנס את הקטינה.

אלא, שכפי שציינו השבוע במשטרה ובפרקליטות בטוחים כי גרסתה של הקטינה הנתמכת גם בגרסת חברותיה וכן בגרסת מספר מעורבים מהימנה ומדוייקת והיא מנפצת את הגרסה לכאורה שמסרו החשודים המרכזיים.

בינתיים מצבה הנפשי של הקטינה ממשיך להיות קשה ובמשטרה יוותרו על מעמד העימות מול החשודים שכן היא אינה מסוגלת למפגש מולם בשלב הזה.

נזכיר כי מאז תחילת הפרשה עצרה המשטרה 14 חשודים, בהם מנהלת מלון הים האדום באילת ששוחררה למעצר בית מלא בתנאים מגבילים, וכן שני החשודים המרכזיים, אליהם נוספו 11 חשודים, אחד מהם בגיר רך, ובתום חקירה ודיונים שוחררו עד כה 4 מהם בתנאים מגבילים.

כזכור, בית משפט השלום באשקלון נעתר אתמול לבקשת צוות החקירה המיוחד (צח"מ) של מרחב לכיש החוקר את הפרשה והאריך בארבעה ימים מעצרם של שניים מהקטינים החשודים במעורבות בפרשת אונס הקטינה בת ה-16. בנוסף דחה בית המשפט בקשת ערעור של קטין נוסף והאריך את מעצרו ביומיים.

כפי שציינו במהלך השבוע, בכוונת המשטרה לבצע מעצרים נוספים בפרשה של חלק מהמעורבים שפענוח זהותם טרם הושלם. על פי הערכת החוקרים מדובר במעצר של שניים עד שלושה חשודים נוספים שמתועדים בסרטון ומידת מעורבותם נבחנת בימים אלו. צריך לזכור כי את הפרשה מלווה פרקליטה ממחוז דרום והיא מכווינה את החוקרים בגיבוש הראיות סביב החשודים כל אחד על פי חלקו.

נוכל להדגיש על פי גורמים המעורים בפרטי החקירה כי ככל שהחקירה מתקרבת אל הישורת האחרונה, מסתמן כי מתהדקת החגורה סביב מספר חשודים כאלה שנטלו חלק פיזית באונס עצמו ואחרים שחלקם מתבסס על אי מניעת הפשע ואי דיווח . במשטרה ובפרקליטות מתבססים על עדותה המהימנה והעקבית של קורבן העבירה שמקבלת חיזוק בנקודות מרכזיות בפרשה בגרסתה של חברתה

# data[].attributes.attachment_link.title
המשטרה פיענחה את אונס בת ה-16 במלון הים האדום באילת

# data[].attributes.attachment_link.description
המשטרה הודיעה היום (חמישי) כי פיענחה את אונס בת ה-16 במלון הים האדום באילת ועצרה את כל המעורבים החשודים - כך עלה בהערכת מצב שקיים מפקד מרחב דרום, ניצב יורם סופר, ומפקד מרחב לכיש נצ"מ רונן אבניאלי. בימים הקרובים יסיים צוות החקירה המיוחד (צח"ם) את חקירת הפרשה והתיק יועבר לפרקליטות המדינה, לא לפני שתוגש הצהרת תובע נגד מרבית החשודים.

# data[].attributes.headline
ציין והצג את סוג העבריינות שבא לידי ביטוי בכתבה.

# data[].attributes.subject
ציין והצג את סוג העבריינות שבא לידי ביטוי בכתבה.

# data[].attributes.attachment_link.readable_text
פעילי ארגון 'מגמה ירוקה' יחד עם פעילים מארגון 'המרד בהכחדה' (XR) הפגינו הבוקר (ב') בכניסה לוועידת האנרגיה והעסקים, שתעסוק היום בנושאים כגון אנרגיות ממקורות מזהמים כמו נפט וגז טבעי, וכן ב-East Med Pipe, צינור הגז המתוכנן להוביל גז ממאגרי המזרח התיכון לאירופה. כעבור זמן קצר נקראה המשטרה למקום, ועצרה את הפעילים. המחאה נגד צינור הגז היא בינלאומית, כשלמפגינים הישראליים יש שותפים באיטליה, יוון ומדינות אירופה נוספות, כשהמפגינים פועלים נגד הרס הים התיכון ופיתוח תשתיות דלק פוסילי מזהם, המחמיר את משבר האקלים.

פעילי מגמה ירוקה ו-XR הגיעו הבוקר לכפר המכבייה, המקום שבו נערכת הוועידה בהשתתפות שר האנרגיה שטייניץ ומנכ"לי חברות אנרגיה כמו נובל אנרג'י, רציו ומנכ"ל קונסורציום IGI פוסידון שמפתח את צינור הגז לאירופה. הפעילים שיבשו את הכניסה למקום כשחסמו חלק ממנה, ויצרו מיצג מחאה באמצעות צינורות ובהם קשרו בשלשלאות את ידיהם, לצד פעילים שהחזיקו שלטים עם הכיתוב gas not here not anywhere. בעוד פעילי הסביבה מוחים מחוץ לאולם, על במת הכנס הכריז שר האנרגיה יובל שטייניץ כי "בתוך שבועיים יתחיל לזרום גז ממאגר לווייתן למשק הישראלי ולמדינות השכנות".

"לא הגיוני שבמציאות של מצב חירום אקלימי הממשלה שלנו וממשלות העולם ממשיכות בעסקים כרגיל ומקיימות ועידות כאלה שמקדשות קידוחי נפט וגז. אנחנו, במגמה ירוקה וב-XR, באנו להעביר את המסר הזה שאין לנו יותר את הפריבליגיה או את הזמן להתדיין על פיתוח דלקים מזהמים", אומרת לידיה מורדבינקין, מובילת קמפיין ים וחופים במגמה ירוקה שנעצרה הבוקר. "יש לנו 10 שנים למנוע אסון אמיתי שמאיים על הקיום שלנו ומהם מדברים בפאנלים על מקסום הפוטנציאל להפקת גז ונפט בים התיכון, כשמדובר בדלקים מזיקים שמגבירים את ההתחממות הגלובלית. אנחנו כאן להגיד לשר שטייניץ ולכל המנכ"לים למיניהם שהם יכולים לצפות שאנחנו נגיע לכל מקום ולכל ועידה עד שהם יעוררו".

המעצרים החלו ב-9:15 בבוקר, עת הגיע לשטח כוח יס"מ שחתך בפלאיירים גדולים את השלשלאות של הפעילים. לדברי פעילים שנכחו במקום, השוטרים חתכו את הצינורות באלימות בלתי נדרשת, כשהם מסבים כאב פיזי לפעילים. נכון לשעה זו, עצורים בתחנת המשטרה בבני ברק חמישה פעילים.

פרויקט הצינור המזרחי של הים התיכון מתייחס לצינור להולכת וייצוא גז טבי ביבשה ובים, המחבר את משאבי מזרח הים התיכון ליוון דרך קפריסין וכרתים. הפרויקט נחתם בשנת 2017 בין ישראל, קפריסין, יוון ואיטליה, והפעילים מוחים על כך שבעידן של משבר אקלים שבו מדינות העולם נמצאות במגמת מעבר לשימוש באנרגיות מתחדשות, ישראל מקדמת פיתוח וייצוא של מקורות אנרגיה מזהמים, גם במחיר של זיהום אוויר מקומי וסיכון אקולוגי בישראל, עבור ייצוא של תוצרים.

הוספה לנושאים שמעניינים אותי

רוצה להתעדכן בנושאים הקשורים לכתבה?

לחיצה על הנושא תוסיף אותו לרשימת "הנושאים שמעניינים אותי", שםניתן לקרוא ולנהל את ההתראות כשמתפרסמת כתבה בנושא.

לצפייה בכתבות וניהול הנושאים, יש ללחוץ על כפתור בסרגל העליון

הבנתי, תודה!

# data[].attributes.attachment_link.title
פעילי סביבה הפגינו נגד נפט וגז מחוץ לוועידת האנרגיה ונעצרו

# data[].attributes.attachment_link.description
פעילי ארגון 'מגמה ירוקה' יחד עם פעילים מארגון 'המרד בהכחדה' (XR) הפגינו הבוקר (ב') בכניסה לוועידת האנרגיה והעסקים, שתעסוק היום בנושאים כגון אנרגיות ממקורות מזהמים כמו נפט וגז טבעי, וכן ב-East Med Pipe, צינור הגז המתוכנן להוביל גז ממאגרי המזרח התיכון לאירופה. כעבור זמן קצר נקראה המשטרה למקום, ועצרה את הפעילים.

# data[].attributes.headline
ציין והצג את סוגי העבריינות שבאים לידי ביטוי בכתבה?

# data[].attributes.subject
ציין והצג את סוגי העבריינות שבאים לידי ביטוי בכתבה?

# data[].attributes.attachment_link.readable_text
בית המשפט העליון בהרכב השופטים שלמה לוין, אליהו מצא ויעקב קדמי, זיכה הבוקר חלקית את אריה דרעי מאשמת קבלת שוחד, ומאחד הסעיפים של מרמה והפרת אמונים. דרעי הורשע חלקית בקבלת שוחד, במרמה והפרת אמונים, ובקבלת דבר במרמה. גזר הדין: עונש של 3 שנות מאסר בפועל.

בית המשפט קובע: חומרת העבירות והתקופה הארוכה בה בוצעו, מחייבים מאסר בפועל - גם לאחר הזיכוי החלקי. ביהמ"ש המחוזי דן את דרעי ל-4 שנות מאסר בפועל. בביהמ"ש העליון נותרו כאמור על כנן ההרשעה בחלק מהסעיף המרכזי של קבלת שוחד, שני סעיפים של מירמה והפרת אמונים ושני סעיפים של קבלת דבר במירמה.

בית המשפט העליון הקל בעונש, לאחר שקבע שהשוחד שלקח דרעי מכספי ישיבת לב בנים היה 60 אלף דולר, המהווה מחצית מן הסכום ששולם לזכות בני הזוג דרעי על חשבון רכישת הדירה ברחוב הקבלן. ‏‎

‎‏ בכך הפחית בית המשפט העליון את סכום השוחד שקיבל דרעי על פי קביעת בית המשפט המחוזי, מ-155 אלף דולר ל-60 אלף דולר, בתוספת לסכום בלתי ידוע נוסף שהופקד לזכות חשבונות דרעי בבנק, מימון כרטיסי טיסה לחו"ל והוצאות נוספות. ‏‎

‎‏ עוד ביטל בית המשפט העליון את הרשעת דרעי בקבלת שוחד בגין תקופת הביניים לפני מינויו כמנכ"ל משרד הפנים. ערעורו של דרעי באישום השלישי על הרשעתו בעבירת מירמה והפרת אמונים המתייחס להחלטתו למנות את עורך הדין אבי דרכסלר כחבר במועצה הארצית לתיכנון ובנייה מתבטל. דרעי זוכה מעבירה זו. ‏‎

‎‏ עוד ביטל בית המשפט העליון עבירה נוספת, במסגרת האישום התשיעי של מירמה והפרת אמונים. הערעורים שהגישו מקורביו של דרעי משה ויינברג, אריה ויינברג ויום טוב רובין בקבלת דבר במירמה בנסיבות מחמירות נידחו. עם זאת, קיבל בית המשפט העליון את ערעורו של משה ויינברג וקצב את עונשו לשישה חודשי מאסר בעבודות שירות ושנת מאסר על תנאי. ‏‎

‎‏ דרעי יתחיל לרצות את עונש המאסר ב- 13 באוגוסט. שופטי ביהמ"ש דחו את בקשת סניגורו, עו"ד יגאל ארנון, לעכב את ביצוע העונש ל- 25 באוקטובר מהנימוקים שרק לפני חודש נולדה ביתו התשיעית של דרעי, וכדי לאפשר לו לעבור את תקופת החגים ביחד עם משפחתו.

בצאתו מבית המשפט אמר דרעי שהשופטים הם בשר ודם, והחלטתם היא עוד ניסיון שהקב"ה מעמיד אותו בו. לדבריו, אם הקב"ה גזר עליו שלוש שנות מאסר, הוא מקבל זאת באהבה.

שר התשתיות היוצא, אליהו סוויסה, אמר שהוא מצטער על החלטת בית המשפט, שמשמעותה היא רדיפה נוספת של הספרדים. הוא השווה בין פרשת ויצמן לפרשת דרעי, ותמה על ההחלטה שהתקבלה במקרה של ויצמן. הרב אריה גמליאל, לשעבר סגן שר הדתות, אמר שהחלטת בית המשפט דומה להחלטת בית המשפט באיראן, שרודף יהודים.

תומכי ש"ס מחוץ לאולם, שפרצו בצהלות שמחה לאחר ששמעו רק את תחילת דבריו של השופט לוין, מגיבים כעת בזעם ומעלים האשמות נגד המשטרה והפרקליטות. דרעי לא יוכל לערער שוב על פסק הדין, אלא אם כן יצליח לשכנע את נשיא ביהמ"ש, אהרון ברק, כי נקבעו כאן הלכות חדשות המחייבות דיון נוסף. סיכוייה של טענה זו להתקבל הם אפסיים, ולפיכך נראה שפסק הדין וגזר הדין הם סופיים.

בכך, בא הקץ לפרשה שהחלה עם פרסום תחקיר ב"ידיעות אחרונות" בשנת 1990, שבעקבותיו נערכה חקירה אשר בסיומה, לאחר כשלוש וחצי שנים, הוגש כנגדו כתב אישום בבית המשפט המחוזי בירושלים, באשמה מרכזית של לקיחת שוחד. יחד עימו הואשמו שלושת מקורביו, משה ויינברג, אריה ויינברג ויום טוב רובין, במתן השוחד. שלושת אלו הורשעו גם במירמה, הפרת אמונים וגניבה.

שופטי בית המשפט המחוזי בירושלים, יעקב צמח, מוסיה ארד ומרים נאור, קיבלו את עמדת התביעה. הם קבעו, כי אריה דרעי קיבל במשך חמש שנים, מעת היותו עוזר לשר הפנים ועד התקופה שבה שירת כשר הפנים, סכום של 155 אלף דולר כספי שוחד, ששולמו לו על ידי שלושת הנאשמים האחרים. מסעיף זה זוכה דרעי חלקית: ביהמ"ש העליון קבע, כי התביעה הצליחה להוכיח רק מתן של כ-100 אלף דולר, ולכן זוכה דרעי מקבלת שוחד ביתרת הסכום. כן הורשע בהוצאה במירמה מקופת המדינה של כ-3.5 מיליון שקלים ובהפרת אמונים.

באמצע אפריל 99' נגזר דינו של דרעי ל-4 שנות מאסר בפועל וקנס של 250 אלף שקל. על משה ויינברג הוטלה שנת מאסר בפועל, על אריה ויינברג הוטלו שנתיים מאסר על תנאי ועל יום טוב רובין הוטלה חצי שנת מאסר בעבודות שירות.

במאי בשנה שעברה, עירער דרעי לבית המשפט העליון על הרשעתו ועל חומרת העונש שהוטל עליו. שלושת מקורביו שהורשעו הגישו גם הם ערעורים לעליון, ואילו המדינה עירערה רק על העונש הקל שנגזר על יום טוב רובין. כל חומר הדיונים הועבר מבית המשפט המחוזי לבית המשפט העליון, ולשופטים ניתנה שהות של כחצי שנה על מנת ללמוד את החומר לפני תחילת הדיונים בערעור.

לערכאת הערעור בעליון הצטרף להגנה מקורבו של דרעי, עו"ד יגאל ארנון, אשר היה הדמות הדומיננטית בשמיעת הערעורים. לאחר עיכובים קלים, שנבעו מהצורך של ארנון ללמוד את החומר ובשל בעיה רפואית קלה, החל להישמע הערעור ב-28 בינואר.

הערעור נשמע במשך שלושה שבועות, אשר במהלכם העלו הצדדים את טיעוניהם. התובע, יהושע רזניק, חזר על הטענה שעמדה בבסיס הרשעת דרעי במחוזי, לפיה מאז 1985, עת היותו יועץ שר הפנים, במשך 5 שנים, קיבל סכום כולל של שוחד בגובה 155 אלף דולר. כנגד טענה זו, חזרו באי כוחו של דרעי, עו"ד ארנון, ונבות תל-צור, כי כל הכספים הללו היו כספי מתנה ותמיכה שקיבל לאורך השנים מהוריה המאמצים של אשתו - יפה, בני הזוג איסר ואסתר וורדרבר ז"ל.

ההגנה ניסתה בערעור להראות, שהאימוץ של יפה היה משמעותי יותר משנקבע במחוזי ושמערכת היחסים בין וורדרבר לדרעי לא היתה מעורערת כפי שנקבע. ההגנה הצביעה על כך, כי בני הזוג הותירו עיזבון של 300 אלף דולר, ממנו ירשו דרעי 200 אלף. עוד ניסתה ההגנה להראות, כי אסתר וורדרבר לא רצתה לתת לדרעי תצהיר המאשר את התמיכה הכספית הניתנת לא בגלל שתצהיר כזה הוא כוזב, כפי שקבע המחוזי, אלא בשל חששה מהפומביות שיינתן לתצהיר. וורדרבר פחדה מניצולי שואה פולנים, שיגלו כי היא ובעלה עסקו בסחר בתקופת השואה וחששה משלטונות המס בארה"ב.

לעניין העונש נטען, כי דרעי נענש דיו בשל עינוי הדין ובשל הפומביות שניתן למשפט. רזניק טען, כי עונש של ארבע שנות מאסר איננו עונש חמור כאשר מדובר בשר בממשלה שנטל שוחד. עונש זה צריך להוות אזהרה לכל עובד ציבור, שיתפתה לחשוב שאפשר לקחת שוחד. במיוחד חמור הדבר בנושא תפקיד בכיר, כמו שר ומנהיג תנועה פוליטית, הנמצא במגדל זכוכית שעיני הציבור נשואות אליו.

יצוין כי לאחר גזר הדין נענה בית המשפט לבקשת ההגנה, ודחה את ביצועו של גזר הדין ותחילת ביצוע עונש המאסר עד לאחר תום הדיון בערעור. פרקטיקה זו החלה להיות נהוגה רק בתקופה האחרונה, ודרעי הוא מבין אלה שנכללו בה.

# data[].attributes.attachment_link.title
שלוש שנות מאסר בפועל לאריה דרעי

# data[].attributes.attachment_link.description
בית המשפט העליון בהרכב השופטים שלמה לוין, אליהו מצא ויעקב קדמי, זיכה הבוקר חלקית את אריה דרעי מאשמת קבלת שוחד, ומאחד הסעיפים של מרמה והפרת אמונים. דרעי הורשע חלקית בקבלת שוחד, במרמה והפרת אמונים, ובקבלת דבר במרמה. גזר הדין: עונש של 3 שנות מאסר בפועל.